kardosdrur/scandi-wiki huggingface dataset:
Bexley

Bexley (officielt: The London Borough of Bexley) er en bydel i den østlige del af det ydre London. Den grænser mod Bromley i syd, Greenwich i vest og Dartford i Kent i øst. I nord dannes grænsen mod Havering af Themsen. Bydelen blev oprettet i 1965 ved at kredsene Bexley, Erith, Crayford samt dele af Chislehurst og Sidcup, som alle ligger i Kent, blev slået sammen og underlagt Greater London. 

I tillæg til at Themsen går langs grænsen af distriktet, løber floden Cray gennem det.

Steder i Bexley 

 Albany Park
 Barnehurst
 Barnes Cray
 Belvedere
 Bexley også kaldt Old Bexley eller Bexley Village
 Bexleyheath
 Blackfen
 Blendon
 Bostall
 Bridgen
 Coldblow
 Crayford
 Crook Log
 East Wickham
 Erith
 Falconwood
 Foots Cray
 Lamorbey
 Lessness Heath
 Longlands
 May Place
 North Cray
 North End
 Northumberland Heath
 Sidcup
 Slade Green
 Thamesmead (østlig del)
 Upper Belvedere
 Upton
 Welling
 West Heath
Greenwich (bydel)

Greenwich (officielt: The Royal Borough of Greenwich eller Greenwich London Borough Council) er en bydel i det sydøstlige London, England. 

Kommunen blev oprettet i 1965, da de tidligere kommuner Metropolitan Borough of Greenwich og Metropolitan Borough of Woolwich blev slået sammen. I dag kar kommenen status som Royal Borough og som London Borough.

Greenwich var en af fem bydele som havde værtskab for Sommer-OL 2012.

Steder i Greenwich 
 Abbey Wood
 Blackheath
 Charlton
 Deptford (nordøstlig del)
 Eltham
 Greenwich
 Kidbrooke
 New Charlton
 Plumstead
 Shooter's Hill
 Thamesmead (West)
 Woolwich

Eksterne henvisninger
Lewisham

Lewisham (officielt: The London Borough of Lewisham; udtale) er en bydel i det sydøstlige London. Den blev oprettet i 1965 da de tidligere bydele Lewisham og Deptford blev slået sammen.

Bydelen har en egen, direkte valgt borgmester, men er som del af Greater London også underlagt borgmesteren i London.

Steder i Lewisham 
 Bell Green
 Bellingham
 Blackheath
 Brockley
 Catford
 Deptford
 Downham
 Forest Hill
 Grove Park
 Hither Green
 Honor Oak
 Honor Oak Park
 Ladywell
 Lee
 Lewisham
 Lower Sydenham
 New Cross
 New Cross Gate
 St. Johns
 Southend
 Sydenham
 Upper Sydenham
Bromley

Bromley (The London Borough of Bromley) er en bydel i den sydøstlige del af det ydre London. Den er det største distrikt i London efter areal. Størstedelen af den er spredt bebygget og tilhører Londons grønne bælte. De fleste bosætninger er samlet i nord og vest.

Steder i Bromley 

 Anerley inkluderet Crystal Palace
 Beckenham, Bickley, Biggin Hill, Bromley (med Bromley Park, Park Langley, Plaistow, Shortlands og Widmore), Bromley Common
 Chelsfield, Chislehurst og Chislehurst West
 Downe
 Eden Park, Elmers End, Elmstead
 Farnborough inkluderet Locksbottom
 Green Street Green
 Hayes
 Kevington
 Mottingham (delvis i Bromley)
 New Beckenham
 Orpington
 Penge, Petts Wood, Pratt's Bottom
 Shortlands, Southborough, St Mary Cray (inkluderet Poverest), St Paul's Cray, Sundridge
 Upper Elmers End
 West Wickham
Nevada Tan

Nevada Tan har flere betydninger:

 Nevada-tan – japansk morder
 Panik (band) – tysk band, startet under navnet Nevada Tan
Thomas Uhrskov

Thomas Uhrskov (født 9. juli 1958 i København) er en dansk skientusiast. Han er mest kendt for sit program "På Ski", "På Ski, Igen" og "På Ski Igen, Igen" på TV 2. Han har også lavet en serie af ski programmer for DK4 "På Ski Igen Igen, igen". Derudover har han også lavet flere skifilm som f.eks. "Bøj Hjernen", "Kærligheden, Æbletræet og Det Glade Skiløb" og han har også lavet nogle få bøger.

Han har været udvekslingsstudent i USA gennem YFU og er uddannet journalist, men det er på grund af skiprogrammerne, han har opnået størst berømmelse. 
Han er desuden fra 2013 medvært på programserien "Frihuset" på TV2 Fri.

I oktober 2015 vil der blive vist en række programmer på TV 2 lavet af Thomas Uhrskov og Rasmus DJ. Programmerne kommer til at hedde "På Ski 2.0".

Referencer

Eksterne henvisninger 
 Thomas Uhrskov

Personer fra København
Alpint skiløb
Journalister fra Danmark
Danskere i 1900-tallet
Danskere i 2000-tallet
Croydon

Croydon (officielt: The London Borough of Croydon) er en by i Greater London. Den administreres som en af Londons bydele, og er den største af disse efter befolkning. Den tilhørte tidligere Surrey, men i 1889 blev den en selvstændig enhed. I 1965 blev den indlemmet i Greater London, og distrikterne Coulsdon og Purley blev indlemmet i byen. Den har siden 2001 haft en egen byregering, som kommer i tillæg til Londons myndigheder.

Geografi 
Croydon ligger omkring 16 km syd for London centrum, ved et af stederne hvor floden Wandle har sit udspring. Lige syd for byen er en åbning i North Downs, som meget af transporten mellem London og sydkysten går gennem. Den gamle vej mellem London og Brighton, A23, gik gennem byen tidligere, og er nu lagt på vestsiden for at spare centrum for trafik.

Steder i Croydon 
 Addington
 Addiscombe
 Broad Green
 Coombe
 Coulsdon
 Forestdale
 Kenley
 New Addington
 Norbury
 Purley
 Sanderstead
 Selhurst
 Selsdon
 Shirley
 South Croydon
 South Norwood
 Thornton Heath
 Upper Norwood
 Waddon
 West Croydon
 Woodcote
 Woodside
Rott (flod)

Rott er en 109 km lang flod i den tyske delstat Bayern, og en biflod af Inns bifloder fra   venstre. Den har sit udspring i kommunen Wurmsham i
Niederbayern mellem Landshut og Waldkraiburg. Den løber mod øst gennem et landligt område med små landsbyer, heriblandt Neumarkt-Sankt Veit, Eggenfelden, Pfarrkirchen og Pocking. Den munder ud i Inn på den anden side af Schärding, på grænsen til Østrig.

Floder i Bayern
Wurmsham

Wurmsham er en kommune i landkreis Landshut i den tyske delstat Bayern. Floden Rott, der er en biflod til Inn, har sit udspring i kommunen.
Wilhelm Bech

Wilhelm Bech var en dansk professionel bokser. 

Wilhelm Bech debuterede som professionel i en kamp den 12. maj 1935 i Århus mod landsmanden Carl Henrik Andersen. Bech vandt på point, men tabte returopgøret i København få uger efter. 

I marts 1936 mødte Bech Hans Drescher i to opgør, som Bech tabte, begge gange på point. 

Efter nederlagene til Drescher opgav Wilhelm Bech karrieren, og efterlod sig en rekordliste på 4 kampe, hvoraf kun én blev vundet, og 3 tabt.

Eksterne henvisninger 
 

Tjek fødsels- og dødsår
Mandlige boksere fra Danmark
Bent Lorentzen

Bent Lorentzen (født 11. februar 1935 i Stenvad på Djursland, død 3. oktober 2018) var en dansk komponist, der komponerede i stort set alle genrer, men som nok mest var kendt for sin musikdramatik. Han komponerede 15 operaer af kortere eller længere varighed. Uddannet på Det kgl. danske Musikkonservatorium hos Vagn Holmboe, Finn Høffding og Jørgen Jersild. Debut som operakomponist i 1963 med Folkevisen om Stalten Mettelil opført af Århus Operagruppe. Siden opført i 1980 i TV i revideret form. Lorentzen var en pioner inden for dansk elektronisk musik og udgav i den forbindelse Bidrag til en Ny Musikteori (1968, trykt 2012). Hans teoretiske arbejde med musikdramatik præsenteres i bogen Musikdramaturgi (2012).

Han er far til den danske komiker og instruktør Morten Lorentzen.

Værker (udvalg) 
 1963 Stalten Mette (opera, TV 1980)
 1965 Euridice (opera)
 1974 Dette her er vist noget af Mozart (opera)
 1994 Den stundesløse (opera efter Holbergs komedie)
 1998 Pergolesis Hjemmeservice (opera)
 1999 Der Steppenwolf (opera efter Hermann Hesses roman, uropført 2016)
 2000 Den lidendes mund, for soprano, flute, cello, accordeon and guitar, text in Danish by Søren Kierkegaard (1843), (adapted by J. Staubrand), Frederiksberg : Jens Staubrand, cop. by Edition Wilhelm Hansen, Copenhagen : 2000
 2006 Kain og Abel (opera)
 2009 Jeppe (Opera efter Ludvig Holbergs komedie)
 En samlet oversigt over 150 værker med opusnumre, værker uden opusnumre samt bibliografi findes i Bent Lorentzen. Værkliste og Bibliografi. Ved Lars Ole Bonde. Edition Wilhelm Hansen 2013.

Litteratur 
 Lene Lorentzen og Frede V. Nielsen (red.) Skriftfest. Bent Lorentzen og hans musik, Hellerup 2005. 
 Jens Staubrand: Kierkegaard International Bibliography Music Works and Plays, Copenhagen 2009. In English and Danish.

Eksterne henvisninger 
 Edition S
 Edition Wilhelm Hansen 
 
 

Kunstnere på finansloven (afdøde)
Komponister fra Danmark
Personer fra Jylland
Danskere i 1900-tallet
Danskere i 2000-tallet
Operakomponister fra Danmark
Klassiske komponister fra det 20. århundrede
Klassiske komponister fra det 21. århundrede
Personer i Kraks Blå Bog (afdøde)
Stephen Frears

Stephen Arthur Frears (født 20. juni 1941) er en engelsk filminstruktør. Han er særligt kendt for sine to oscarnominerede film Farlige forbindelser fra 1988 og The Queen fra 2006.

Udvalgt filmografi 
 My Beautiful Laundrette (1985)
 Farlige forbindelser (1988)
 The Grifters (1990)
 The Hi-Lo Country (1996)
 High Fidelity (2000)
 Dirty Pretty Things (2002
 Mrs Henderson Presents (2004)
 The Queen (2006)
 Philomena (2013)

Eksterne henvisninger 

 

Filminstruktører fra Storbritannien
Personer fra Leicester
Herritslev Kirke

Herritslev Kirke er en af de mange rødkalkede kirker på Falster og Østlolland. Den er opført ca. 1220 på Valdemar Sejrs tid bygget af store røde munkesten i romansk stil. Bygningen var fra starten uden tårn og hvælvinger som blev tilføjet 150-200 år senere i gotisk stil. Tårnet har pyramideformet spir.

Kirkens hovedindgang er nu gennem tårnet i kirkens vestende, men der har været flere andre indgange. Indtil en brand i 1608, og måske senere, har der været et våbenhus på sydsiden, og der har også været en nu tilmuret portal på nordsiden. Den var i brug frem til 1867.

Inventar m.m 
 Altertavlen er en gipsafstøbning af C. V. Bissens relief: Christus og Disciplene i Emmaus.
 Prædikestolen er snedkret i hollandsk højrenæssance ca. 1610. På den er fremstillet de fire Evangelister.
 Kirkens orgel er et Starup-orgel fra 1966, oprindelig med fire manual-stemmer. Men i 2000 blev det udbygget med subbas og pedal.
 I koret er indmuret en ligsten over præsten Zacharias Christoffersen 1639 og 2 hustruer.
 og en over 2 af børn af en tidligere præst
 I kirken blev 1920 afdækket en del kalkmalerier fra ca. 1250 og ca. 1300. De er imidlertid i ret dårlig stand og delvis tildækket igen.

Kirkegård 
Til kirken hører 2 kirkegårde, en nyere på den anden side af landevejen. og omkring kirken den gamle kirkegård, som er bemærkelsesværdig ved at have bevaret det oprindelige middelalderlige stendige.

Omskifteligt tilhørsforhold 
Herritslev kirke var til 1695 hovedkirken i et pastorat, hvortil Bregninge Sogn var anneks. Men nævnte år annekteredes Herritslev til Nysted Sogn og Bregninge til Kettinge Sogn. I 1906 blev Herritslev atter selvstændigt pastorat. Indtil 1. april 1920 var sognepræsten dog desuden residerende kapellan for Nysted Købstad. I 1964 blev Herritslev sammenlagt med Døllefjelde–Musse pastorat.

Eksterne kilder og henvisninger 

 Otto Norn: Danmarks kirker, Maribo Amt b. 2
 Herritslev Kirke hos KortTilKirken.dk
 Herritslev Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Tøse-Runden

Tøse-Runden er et af verdens største motionscykelløb kun for kvinder. Løbet arrangeres af Køge Cykel Rings Venner i samarbejde med dagbladet Politiken.

Det første løb blev kørt i 1991. Løbet starter tidligt om morgenen på Køge Havn og afsluttes samme sted ud på aftenen. Ruten er på ca. 111 km. og undervejs er der oprettet 4 depoter, hvor deltagerne kan få kulhydrater og væske.

De fleste deltagere stiller op sammen med veninder, kolleger eller familie, men der er dog også en del der stiller op alene. Feltet rummer flest amatører, men der er også en del kvinder fra de organiserede cykelklubber.

Det første år deltog 1600 kvinder. Tallet voksede hurtigt, men har både oplevet op- og nedgang i deltagerantal. I 2013 deltog 4.416 personer.

Referencer

Eksterne henvisninger 
 Tøse-Rundens hjemmeside: Tøse-Runden 

Cykelløb i Danmark
Sport i Køge
Etableret i 1991
Michael Clayton

Michael Clayton er en film skrevet og instrueret af Tony Gilroy, og produceret af George Clooney. Filmen handler om de værste fire dage i karrieren for en advokat i New York. Filmen havde verdenspremiere den 31. august 2007 på filmfestivalen i Venedig, og ordinær premiere i USA den 28. september 2007.

Handling 

Michael Clayton (George Clooney) har ansvaret for advokatfirmaet Kenner, Bach & Ledeens uetiske sager, men nu har en bitter skilsmisse og en enorm gæld gjort at han er blevet til en udbrændt skal af sit tidligere dynamiske selv. Selv om han ønsker at forlade den stressende hverdag i forretningsspionage, gør den vanskelige økonomiske situation han befinder sig i til at han må fortsætte i jobbet.

Medvirkende

Eksterne henvisninger 
 
The Times Film Review: Michael Clayton

Film fra 2007
Film fra Storbritannien
Dramafilm fra USA
Thrillerfilm fra USA
Cordt Andersen

Eduard Peter Cordt Andersen (16. februar 1894 i Odense – død ??) var en dansk kok og professionel bokser, der var aktiv i årene 1923-1931.

Cordt Andersen var født i Odense men flyttede til København 1916. Han debuterede som professionel i 1923 mod landsmanden Hans Jørgensen i en kamp over 10 omgange i hjembyen Odense. Cordt Andersen boksede normalt i weltervægt, hvorimod Hans Jørgensen normalt lå omkring sværvægt. Cordt Andersen blev stoppet i sin debutkamp, da han blev slået ud i kampens 4. omgang. I en returkamp nogle måneder senere lykkedes det dog Cordt Andersen at opnå revance, da han besejrede Jørgesen på point. Næste kamp blev afviklet i Sverige mod svenskeren Gustav Olander, der stoppede Cordt Andersen i 2. omgang. I den næste kamp vandt Cordt Andersen i 1924 over sværvægteren Emil Andreasen, kaldet ”Bryggeren”, der på daværende tidspunkt var et stort navn i dansk professionel boksning. 

Cordt Andersen boksede herefter 6 kampe i Sverige og Norge, hvoraf 3 blev vundet og 3 tabt på knockout. Han returnerede til Danmark i 1926, hvor han blev matchet mod et af de større danske navne på den tid, Svend Helgesen, der netop var vendt hjem fra USA. Cordt Andersen vandt kampen, men tabte herefter en kamp i Hamborg. Han vendte tilbage til Danmark den 3. februar 1928, da han blev matchet mod datidens største danske boksenavn, Chic Nelson. Nelson var dog på dette tidspunkt knap 36 år gammel og i karrierens efterår, og Cordt Andersen vandt sin største sejr i karrieren, da han besejrede veteranen på point i en kamp over 4 omgange. 

Sejren over Nelson gav genlyd, og der blev hurtigt arrangeret en returmatch mellem de to boksere, denne gang om det danske mesterskab i mellemvægt. Kampen blev arrangeret i Cordt Andersens hjemby, Odense, og blev afholdt den 1. april 1928. Cordt Andersen vandt endnu engang over Chic Nelson, og kunne herefter kalde sig dansk mester. Han vandt et par kampe i 1929, men tabte i 1930 til Hans Holdt og Kaj Axel. De sidste kampe i karrieren blev bokset i 1931 mod Einar Aggerholm og Carl Jensen, men Cordt Andersen tabte disse, og opgav herefter karrieren.

Cordt Andersen opnåede 22 kampe, hvoraf de 12 blev vundet og 10 tabt.

Eksterne links 
 Professionel rekordliste på Boxrec.com

Mandlige boksere fra Danmark
Personer fra Odense
Tom Wilkinson

Thomas Geoffrey "Tom" Wilkinson OBE (født 12. december 1948 i Leeds, England) er en britisk skuespiller.

Han var Oscar-nomineret for bedste mandlige hovedrolle for sin rolle som "Matt Fowler" i filmen In The Bedroom.

Udvalgt filmografi

Eksterne henvisninger 

 

Skuespillere fra England
Personer fra Leeds
Personer tildelt Officer of the Order of the British Empire
Alz

Alz er en flod i den tyske delstat Bayern, og det eneste udløb fra Chiemsee. Den har sin begyndelse ved den nordlige søbred nær Seebruck. Floden er en biflod fra højre, til Inn, som den løber ud i ved Marktl. Andre byer ved Alz er Altenmarkt an der Alz, Trostberg, Garching an der Alz og Burgkirchen an der Alz.

Inddeling 
Alz er delt ind i Obere Alz (Øvre Alz) og Untere Alz (Nedre Alz). Obere Alz løber fra Chiemsee til Altenmarkt, og Unter Alz fra Altenmarkt til mundingen.

Eksterne henvisninger 

Floder i Bayern
Michael Madsen

Michael Madsen kan være flere personer:

 Michael Madsen (instruktør) – dansk instruktør og konceptkunstner.
 Michael Madsen (bokser) – dansk professionel bokser.
 Michael Madsen (ishockeyspiller) – dansk ishockeyspiller der p.t. spiller for SønderjyskE Ishockey.
 Michael Madsen (skuespiller) – amerikansk skuespiller.
 Michael Ole Madsen - dansk skakspiller. Født Nyk. F 10.maj 1968

Fodboldspillere:
 Michael Madsen (fodboldspiller, født 1967) – tidligere dansk fodboldspiller (midtbane).
 Michael Madsen (fodboldspiller, født 21.03.1972) – tidligere dansk fodboldspiller (forsvar).
 Michael Madsen (fodboldspiller, født 07.05.1972) – tidligere dansk fodboldspiller (forsvar).
 Michael Madsen (fodboldspiller, født 1973) – tidligere dansk fodboldspiller (midtbane).
 Michael Madsen (fodboldtræner) – dansk fodboldtræner, tidligere fodboldspiller (midtbane) og sportschef.
 Michael Madsen (fodboldspiller, født 1981) – tidligere dansk fodboldspiller (forsvar).
Robert Crippen

Robert Laurel Crippen (født 11. september 1937) er en pensioneret amerikansk astronaut. 

Crippen har været med på fire rumfærge-missioner, hvoraf han var kaptajn på de tre sidste. Han var pilot på den første rumfærgemission STS-1 – Columbia. Normalt opsendes en ny bemandet rumfartøjstype ubemandet første gang, men rumfærgens jomfruflyvning var bemandet. Man havde ikke tidligere anvendt faststofraketter til bemandede rumfartøjer og genbrugsvarmeskjoldet af 30.761 keramiske kakler var også uprøvet. På STS-1 mistede Columbia 16 kakler og som medlem af den allerførste rumfærgeflyvning fik Robert Crippen Congressional Space Medal of Honor – dog 25 år efter at STS-1 kaptajnen John Young modtog sin. De fleste modtagere af Congressional Space Medal of Honor fik den fordi de døde i deres rumfartøjer. 

I oktober 1966 blev han optaget i US Air Forces astronautkorps til det militære rumstationsprogram MOL (Manned Orbital Laboratory). Programmet blev aflyst og Robert Crippen blev overflyttet til NASA's astronautkorps i 1969. 

I juli 1986 skulle han flyve den første rumfærge fra Vandenbergbasen i Californien. STS-62A skulle flyve i en polær bane, men Challengerulykken afstedkom at al rumfærgeflyvning skulle begrænses til Kennedyrumfartscenteret i Florida.

Eksterne henvisninger 

 NASAs biografi om Robert Crippen 
 Robert Crippen Spacefacts

Astronauter fra USA
Richard Kuklinski

Richard Leonard "Iceman" Kuklinski (født 11. april 1935 i Jersey City, USA, død 5. marts 2006 i Trenton, USA) var en amerikansk morder og lejemorder.

Han arbejdede for flere italiensk-amerikanske familier og påstod at have dræbt imellem 33 og 200 mennesker under hans karriere som lejemorder, der varede over 30 år.

Karriere som lejemorder 
Kuklinskis karriere som lejemorder begyndte, da en kendt mafioso i New York fik nys om den unge Kuklinski, der ikke var bange for nogen eller noget. Før Kuklinski blev lukket ind, måtte han gennem en prøve. Mafiosoen, en anden gangster og Kuklinski kørte rundt i en bil. Pludselig stoppede bilen, og mafiosoen bad Kuklinski om at skyde en tilfældig mand, der gik og luftede sin hund. Det gjorde Kuklinski og blev derefter hurtigt mafiosoens foretrukne bøddel.

Kuklinski insisterer på, at hans arbejde for mafiaen altid har været rent forretningsmæssigt. Der er angiveligt heller ingen, der ved, hvad han lavede, før han blev arresteret.

Kuklinski skulle senere i livet få øgenavnet ”The Iceman”, som betyder ismanden, fordi han tit valgte at efterlade sine ofre i en fryser op til flere år for at besværliggøre efterforskningen.

Kuklinski satte en ære i at udvikle sit fag og udvide sine drabsmetoder. Robert Prongay, kaldet Mr. Softee - fordi han arbejdede ud fra en isbil - lærte ham at dræbe med gift. Den metode brugte Kuklinski, da han på et diskotek stak en nål i en mand, der få øjeblikke efter faldt død om, tilsyneladende af et hjerteanfald. Kuklinski dræbte med skydevåben, kniv, molotov cocktail, gift og de bare hænder. En gang skød han en fuldstændig fremmed med en armbrøst, hvilket var ikke hverken for penge eller et personligt anliggende - Kuklinski ville bare se, om metoden virkede.

Familie 
Richard blev født 11. april 1935 i Jersey City, New Jersey. Kuklinski var andet barn af Stanley og Anna Kuklinski, som var af polsk–amerikansk herkomst. Faderen, Stanley Kuklinski, arbejdede ved jernbanen som ”bremsemand”. Han var en alkoholiker, der med jævne mellemrum bankede sin kone og sine børn.

Anna Kuklinski arbejdede på et slagteri. Hun beskrives som utrolig streng og en hengiven katolik, der også tit bankede børnene.
Da Kuklinski var 5 år gammel, blev hans ældre bror, Florian, banket ihjel af faderen. Da faderen indså, at han havde slået sin søn ihjel, gav han moderen ordre om at ringe til hospitalet og fortælle, at Florian var faldet ned af trappen og havde slået sit hoved.

Faderen, Stanley, forlod herefter sin familie, og børnene måtte klare sig alene med deres mor.

Da Kuklinski var 16 år gammel, var han allerede kendt for sit eksplosive temperament og hans villighed til at slå ihjel. I et interview med HBO fra 2001 udtalte Kuklinski, at han havde arvet sin fars evne til koldblodigt at slå ihjel, og fortalte ligeledes, at han hadede sin far og ville have slået ham ihjel, hvis han havde haft muligheden.

Han havde en yngre bror, Joseph Kuklinski, der i 1970’erne blev dømt for voldtægt og mord.

Se også 
 Aileen Wuornos
 Ted Bundy
 Gary Ridgway
 Most Evil

Eksterne henvisninger 
 The Iceman Melts  – ''at Crime Library

Mordere fra USA
Lejemordere
Mafia lejemordere
Joseph Kuklinski

Joseph M. Kuklinski (født 5. maj 1944, død 22. september 2003) var en dømt voldtægtsmand og morder.

Baggrund 
Kuklinski kom fra New Jersey og var af polsk–amerikansk herkomst. Hans bror var den berygtede lejemorder, Richard Kuklinski.

Forbrydelse og straf 
Kuklinskis offer var en 12-årig pige. Han blev fængslet den 22. oktober 1971 for voldtægt og mord, og han forblev fængslet frem til sin død den 22. september 2003.

Personer der har myrdet børn
Livstidsdømte fra USA
Lennart Meri

Lennart Georg Meri (født 29. marts 1929, død 14. marts 2006) var Estlands præsident fra 1992 til 2001.

Som søn af en diplomat tilbragte han sin barndom i forskellige europæiske lande, men blev i sovjettiden som 12-årig i en periode deporteret til Sibirien med sin familie og måtte arbejde som skovhugger.

Han blev siden uddannet historiker og virkede, på grund af undervisningsforbud, som dramatiker, radioproducer, forfatter af historiske og etnografiske værker og instruktør af dokumentarfilm fra videnskabelige rejser i Sibirien.

Inden for politik bestred han poster som udenrigsminister og ambassadør og i to perioder som Estlands præsident.

Tallinn Lufthavn blev i 2009 opkaldt efter ham.

Eksterne henvisninger 

 

Estlands præsidenter
Politikere fra Estland
Historikere fra Estland
Riddere af Serafimerordenen
Personer fra Tallinn
Dramatikere fra Estland
Filminstruktører fra Sovjetunionen
Faglitterære forfattere fra Sovjetunionen
Skønlitterære forfattere fra Sovjetunionen
Rejsebogsforfattere
Oversættere fra Estland